ร้านนี้เป็นร้านที่ผมว่าอร่อยมากๆ  และถูกแสนถูก  ผมสั่งทาน 3 เมนู  เช็คบิลมา 245 บาท  ถึงกับมองหน้าเจ้าของร้านคิดว่า คิดเงินผิดไหม  

เป็นร้านอาหารที่ปรับปรุงบ้านโดยนำเอาของเก่ามาตกแต่ง  ทำให้ร้านดูมีเสน่ห์  ผมคิดว่าน่าจะเป็นร้านที่คนท้องถิ่นนิยมกัน  ถึงแม้ร้านจะอยู่ค่อนข้างลึก  ถ้ามาจากจังหวัดอื่นๆ  แต่ผมว่าคุ้มค่ามาก  ที่จะแวะเข้ามาที่ อ.บ้านลาด  เพราะจริงๆก็ไม่ไกลจากถนนใหญ่มากนัก

ระหว่างนั่งกินก็มีป้ามาขายข้าวต้มมัด 10 บาท  ซึ่งราคานี้คิดว่าไม่น่าจะหากินกันได้ในยุค ปี 2014 แล้ว

เรื่องอาหารมีแยกระดับความเผ็ด  5 ระดับ  ลองเลือกเอาตามใจชอบเลยนะ  ส่วนผมเลือก ระดับมัธยม  ก็พอไปไหวอยู่ 555 อาหารรสชาติอร่อยทุกอย่างครับ  